Aerospace

Aerospace concerns the atmosphere o the Yird an space inby it.  Maistlins the wird is uised tae mean the industry that researches, designs, maks, rins, an maintains vehicles traivellin thro this air an space.  Aerospace is a gey wide field, wi mony commercial, industrial an military uisses.

Aerospace isna the same as airspace, which is a wird uised tae spik aboot the pheesical air space richt abuin a pynt on the grun.

Owerview
In maist industrial kintras, the aerospace industry is a jynt wark atween public an private industries. For exemplar, some kintras haes a space programme unner the command o the govrenment, sic as NASA in the Unitit States, ESA in Europe, the Canadian Space Agency in Canadae, the Indian Space Research Organisation in Indie, RKA in Roushie, the China National Space Administration in Cheenae, the Iranian Space Agency in Iran an SUPARCO in Pakistan.

Alang wi thae public space programmes, mony companies mak technical tuils an components sic as spaceships an satellites. Some weel-kent companies warkin on space programmes are Lockheed Martin, Northrop Grumman, EADS, an Boeing. Thae companies taks pairt forby in ither airts o aerospace sic as the makkin o aircraft. Mony kintras haes air transport companies an aw, exemplars bein Air France and Air India amang mony ithers.

Category:Aerospace